Flere campinghytter fik skader efter en brand på Løkken Campingcenter. En nordmand er nu sigtet for branden.

Klokken 22.38 blev Nordjyllands Politi kontaktet af en beruset nordmand, som kunne fortælle, at der var gået ild i en campinghytte. Den 51-årige nordmand, som er bosat i Hirtshals, havde tømt et askebæger i en skraldespand. Campinghytten og nabohytterne blev beskadiget af branden.